3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทประกอบธุรกิจอสังหาริมทรัพย์โดยการพัฒนาที่ดินที่ได้ซื้อมา
และจัดจำหน่ายไปในรูปแบบของทาวน์เฮ้าส์ บ้านเดี่ยว และคอนโดมิเนียม
โดยมีกลุ่มลูกค้าทั้งระดับบนและล่างโดยจะอยู่ในกลุ่มระดับรายได้ปานกลางขึ้นไป

ช่วงระยะเวลา 2-3 ปีที่ผ่านมา
บริษัทได้ชะลอการดำเนินธุรกิจเนื่องจากอยู่ระหว่างการปรับโครงสร้างหนี้
ซึ่งต่อมาบริษัทได้เข้าสู่กระบวนการฟื้นฟูกิจการและศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท
ตามแผนฟื้นฟูกิจการที่ระบุไว้
โครงการส่วนใหญ่ของบริษัทจะถูกตีโอนชำระหนี้ให้แก่เจ้าหนี้มีประกันกลุ่มที่ 1 และ 2
และโครงการบางส่วนจะมีการพัฒนาต่อ ดังนี้

โครงการที่ต้องตีโอนชำระหนี้ให้แก่เจ้าหนี้มีประกันกลุ่มที่ 1 และ 2

1.  โครงการคันทรี่ มารีน่า ซิตี้

2.  โครงการคันทรี่ วิลเลจ สุวินทวงศ์ (บางส่วน)

3.  โครงการคันทรี่ ลาซาล

4.  โครงการคันทรี่ เชียงราย

5.  โครงการคันทรี่ เชียงใหม่

โครงการที่จะต้องพัฒนาต่อ

1.  โครงการคันทรี่คอมเพล็กซ์ A,B,C

2.  โครงการคันทรี่ วิลเลจ เทพารักษ์

3.  โครงการคันทรี่ วิลเลจ สุวินทวงศ์ จำนวน 114 ไร่

โดยโครงการคันทรี่คอมเพล็กซ์
เป็นโครงการอาคารสำนักงานและห้องชุดพักอาศัยที่พัฒนาเสร็จเรียบร้อยแล้ว ตั้งอยู่บนที่ดินจำนวน
17 ไร่ 1 งาน 80 ตารางวา บนถนนสรรพาวุธ เขตบางนา กรุงเทพมหานคร
บริษัทจะดำเนินการขายโครงการด้วยวิธีการว่าจ้างบริษัทผู้รับประมูลที่ได้รับความเห็นชอบจากเจ้าหนี้กลุ่มที่
1 และผู้บริหารแผน
เพื่อนำโครงการออกประมูลขายให้แก่บุคคลทั่วไปโดยที่บริษัทผู้รับประมูลต้องรับผิดชอบการตกแต่งห้องชุดที่จะขายในโครงการเพื่อให้พร้อมสำหรับการประมูลขาย
และจะต้องประกันการขายห้องชุดในโครงการทั้งหมดในระยะเวลาประมาณ 6
เดือนหรือระยะเวลาที่เจ้าหนี้กลุ่มที่ 1 และผู้บริหารแผนให้ความเห็นชอบ
และประกันราคาขายขั้นต่ำตามที่เจ้าหนี้กลุ่มที่ 1 และผู้บริหารแผนให้ความเห็นชอบ
บริษัทจะนำเงินที่ได้จากการประมูลมาชำระหนี้ตามแผนฟื้นฟูกิจการ

โครงการคันทรี่วิลเลจ เทพารักษ์ เป็นโครงการก่อสร้างประเภททาวน์เฮ้าส์และอาคารพาณิชย์
จำนวนรวมทั้งสิ้น 196 หลัง ตั้งอยู่บนที่ดินจำนวน 19 ไร่ 3 งาน 17 ตารางวา ติดถนนเทพารักษ์
ก.ม. 1 ตำบลสำโรงเหนือ อำเภอเมือง จังหวัดสมุทรปราการ
ภายในโครงการประกอบด้วยอาคารทาวน์เฮ้าส์ 3 ชั้นจำนวน 194 หลัง อาคารพาณิชย์จำนวน 2
หลัง และ Club House พร้อมสระว่ายน้ำอีก 1 หลัง ในปัจจุบันมีบ้านตัวอย่างในโซน A จำนวน 6
หลัง ก่อสร้างแล้วเสร็จประมาณ 90% โซน B,C และ D จำนวนรวม 60 หลัง ก่อสร้างแล้วเสร็จ
45% โซน E,F และ G จำนวนรวม 66 หลัง ก่อสร้างแล้วเสร็จ 82% และโซน H,I และ J
จำนวนรวม 62 หลัง ก่อสร้างแล้วเสร็จ 43% สำหรับอาคารพาณิชย์จำนวน 2 หลังและ Club
House ยังไม่ได้เริ่มการก่อสร้างแต่อย่างใด
บริษัทจะดำเนินการพัฒนาต่อจากเดิมที่ชะลอโครงการไป
เพื่อนำเงินที่ได้จากการขายโครงการมาชำระหนี้ตามแผนฟื้นฟูกิจการภายในกำหนดระยะเวลา 4 ปี

โครงการคันทรี่วิลเลจ สุวินทวงศ์ เป็นโครงการจัดสรรที่ดินพร้อมที่พักอาศัย
ตามแผนงานเดิมนั้นจะแบ่งออกเป็น 2 ส่วน คือเป็นที่ดินเปล่า และเป็นบ้านเดี่ยว 2 ชั้น
ตั้งอยู่บนที่ดินจำนวน 635 ไร่ 2 งาน 84.4 ตารางวา ริมถนนสุวินทวงศ์ เขตหนองจอก
กรุงเทพมหานคร ซึ่งตามแผนฟื้นฟูกิจการนั้น ที่ดินส่วนหนึ่งจะถูกโอนทรัพย์ชำระหนี้ให้แก่เจ้าหนี้กลุ่มที่
1 เป็นจำนวน 521 ไร่ 61.4 ตารางวา ที่ดินส่วนที่เหลือจำนวน 114 ไร่ 2 งาน 23 ตารางวา
บริษัทจะดำเนินการพัฒนาต่อจากเดิมที่ชะลอโครงการไป
เพื่อนำเงินที่ได้จากการขายโครงการมาชำระหนี้ตามแผนฟื้นฟูกิจการภายในกำหนดระยะเวลา 6 ปี
โดยมีแผนการพัฒนาโครงการดังที่จะกล่าวต่อไปนี้

3.2 การตลาดและภาวะการแข่งขัน

3.2.1 กลยุทธ์ทางการตลาด

-   บริษัทจะพิจารณาถึงศักยภาพของทำเลในการพัฒนาโครงการแต่ละรูปแบบ
    โดยศึกษาถึงความเจริญของสิ่งอำนวยความสะดวกจากภาครัฐลงทุนก่อสร้างให้
    การวิเคราะห์กลุ่มลูกค้า และความต้องการของลูกค้าในแต่ละทำเล

-   บริษัทจะคำนึงถึงสภาพการแข่งขันในแต่ละทำเล
    เพื่อสร้างข้อได้เปรียบในการแข่งขันกับคู่แข่งขันในทำเลเหล่านั้น

-   บริษัทจะให้ความสำคัญในการนำเสนอสิ่งที่ดีของโครงการ
    อันเป็นจุดขายแก่ลูกค้าอย่างสม่ำเสมอ ทั้งในการโฆษณาและการประชาสัมพันธ์อย่างต่อเนื่อง
    อีกทั้งได้ดำเนินการส่งเสริมการขายให้สอดคล้องกับกำลังซื้อของลูกค้าในแต่ละช่วงเวลาด้วย

-   บริษัทจะรักษาคุณภาพของการให้บริการลูกค้าให้สม่ำเสมอโดยตลอด
    เพื่อสร้างความสัมพันธ์ที่ดีของลูกค้าต่อโครงการของบริษัททั้งระยะสั้นและระยะยาวต่อไป

3.2.2 จุดเด่นทางการตลาด

-   รูปแบบของบ้านเน้นประโยชน์เนื้อที่ใช้สอย คุณภาพ ความสง่างาม และความเป็นเอกลักษณ์

-   ระดับราคาและประเภทสินค้า สามารถตอบสนองความต้องการได้ทุกระดับ

-   ทุกโครงการอยู่ในทำเลที่ตั้งที่ดี อยู่ในแหล่งธุรกิจและชุมชน

3.3 การจำหน่ายและช่องทางการจำหน่าย

-   รูปแบบของการขายโดยทีมงานขายประจำซึ่งดำเนินงานขายทั้งประจำที่สำนักงานขายภายในโครงการ
    (Counter Sales) และการขายตรง (Direct Sales)
    เพื่อครอบคลุมและให้ความสะดวกแก่ลูกค้าที่มีวิธีการแตกต่างกัน
    โดยรับผิดชอบตั้งแต่การวางแผนการขายและนำเสนอรายละเอียดของโครงการที่เหมาะสมกับความต้องการของลูกค้าแต่ละราย
    โดยจะมีการวิเคราะห์ และกำหนดกลุ่มลูกค้าเป้าหมาย
    และจะใช้กลยุทธ์ทางด้านการตลาดและขาย
    เพื่อให้เข้าถึงกลุ่มลูกค้าดังกล่าวให้ได้ประสิทธิภาพสูงสุด

-   รูปแบบของการขายโดยทีมงานอิสระซึ่งแนะนำลูกค้าของตนเองที่มีความต้องการอสังหาริมทรัพย์ที่ตรงกับโครงการที่บริษัทพัฒนาอยู่

นอกเหนือจากการขายตามปกติ
บริษัทจะมีการนำโครงการเข้าร่วมแสดงในนิทรรศการอสังหาริมทรัพย์ ที่จัดโดยผู้จัดที่มีชื่อเสียง
และมีความชำนาญในการดำเนินการเป็นประจำตามฤดูกาลขายที่พิจารณาแล้วว่าเหมาะสมกับการขายของแต่ละโครงการ

3.4 ลักษณะของลูกค้า

ลูกค้าของบริษัทประกอบด้วยบุคคลจากหลายอาชีพและหลายระดับรายได้
ส่วนใหญ่จะเป็นระดับกลางถึงสูง
จากวิกฤตการณ์ในช่วงที่ผ่านมาผู้บริโภคจำนวนมากจะใช้ความระมัดระวังในการตัดสินใจซื้อบ้านมากขึ้น
เนื่องจากซื้อบ้านแล้วไม่ได้รับการส่งมอบตามสัญญา ทำให้ลูกค้าจำเป็นต้องศึกษาข้อมูลมากขึ้น
กลุ่มลูกค้าที่ซื้อบ้านเป็นกลุ่มที่ซื้อเพื่อต้องการอยู่อาศัยจริง ไม่ได้ซื้อเพื่อเก็งกำไร
ทางบริษัทมีนโยบายและความตั้งใจที่จะสร้างความประทับใจในการให้บริการแก่ลูกค้าเหล่านี้ไปตลอด
โดยมีส่วนบริการหลังการขายเป็นผู้รับผิดชอบในการสร้างความสัมพันธ์ที่ดีกับลูกค้าใหม่
และรักษาความสัมพันธ์ที่ดีกับลูกค้าเก่า
อีกทั้งมีการประชาสัมพันธ์ความคืบหน้าของโครงการในการก่อสร้าง
การติดตามให้บริการแก่ลูกค้าตั้งแต่ตัดสินใจซื้อจนส่งมอบ
ตลอดจนดูแลการบริหารโครงการเมื่อลูกค้าเข้าไปอาศัยแล้ว ให้เกิดความสะดวกสบาย
มีสภาพความเป็นอยู่ที่ดีไปตลอด

3.4.1 กลุ่มลูกค้าเป้าหมาย

-   กลุ่มลูกค้าที่มีรายได้ประจำและต่อเนื่อง เช่น พนักงานบริษัท ธนาคาร ข้าราชการ ฯลฯ

-   กลุ่มลูกค้าที่มีรายได้สูงหรือเป็นเจ้าของธุรกิจ

-   กลุ่มลูกค้าในพื้นที่โครงการโดยรอบ และกลุ่มลูกค้าเดิม

3.4.2 นโยบายการตั้งราคา

-   บริษัทจะทำการสำรวจราคาตลาดของโครงการอื่น
    ซึ่งเป็นโครงการลักษณะเดียวกันหรือใกล้เคียงกับของบริษัทแล้วจึงกำหนดราคา
    โดยพิจารณาจากต้นทุนและค่าใช้จ่ายในการพัฒนาโครงการ

-   บริษัทจะพิจารณาจากกำลังซื้อในตลาด
    และการแบ่งเบาภาระการผ่อนชำระเงินดาวน์ในแต่ละงวดและระยะเวลาการผ่อนชำระ
    เพื่อให้ลูกค้าสามารถผ่อนชำระดาวน์โดยไม่มีปัญหา

3.5 ภาวะอุตสาหกรรมและการแข่งขัน

บริษัท ประกอบธุรกิจ พัฒนาอสังหาริมทรัพย์
ซึ่งเป็นธุรกิจที่ได้รับผลกระทบจากภาวะเศรษฐกิจของประเทศที่ตกต่ำและถดถอยอย่างมาก ตั้งแต่ปี
2540 เป็นต้นมา
จะเห็นว่าธุรกิจนี้ได้รับผลกระทบจากการชะลอการปล่อยสินเชื่อจากสถาบันการเงินต่าง ๆ
การจ้างงานลดลง ฯลฯ ซึ่งมีผลต่อการพัฒนาโครงการก่อสร้าง และการโอนกรรมสิทธิ์ให้แก่ลูกค้า
จากการที่บริษัทได้เข้าสู่กระบวนการฟื้นฟูกิจการ และตามแผนฟื้นฟูกิจการที่ระบุไว้ โครงการต่างๆ
ส่วนใหญ่จะตีโอนทรัพย์ชำระหนี้ให้แก่เจ้าหนี้มีประกัน และจะมีการพัฒนาต่อ 2 โครงการ
ได้แก่โครงการคันทรี่วิลเลจ เทพารักษ์ ซึ่งลักษณะโครงการเป็นทาวน์เฮ้าส์
ส่วนโครงการคันทรี่วิลเลจ สุวินทวงศ์ลักษณะโครงการเป็นที่ดินเปล่า
บริษัทต้องมีการปรับโครงสร้างการบริหารงานใหม่ และลดค่าใช้จ่ายต่าง ๆ
เพื่อให้สอดคล้องกับสภาวการณ์

  3.5.1 สภาพการแข่งขัน

-   จะเห็นได้ว่า ช่วง 2-3 ปีที่ผ่านมา จำนวนพื้นที่อยู่อาศัยไม่ว่าจะเป็นบ้าน ทาวน์เฮ้าส์
    จะมีอุปสงค์มากกว่าอุปทาน ทำให้เกิดภาวะการแข่งขันอย่างรุนแรง
    บริษัทจึงต้องเน้นนโยบายการเลือกทำเลที่ดีกว่า และมีการกำหนดนโยบายราคาที่เหมาะสม
    แบบบ้านที่ทันสมัย อีกทั้งยังมีการให้บริการหลังการขายที่ดีอย่างต่อเนื่องแก่ลูกค้า เป็นต้น

3.5.2 ปัจจัยแห่งความสำเร็จของผู้ประกอบการอุตสาหกรรม (Key Success Factors)

-   ความสามารถในการบริหารต้นทุนประกอบการทุกประเภท

-   มีรูปแบบ การบริหารการจัดการที่ดี และมีประสิทธิภาพ
    ในด้านการวิจัยและพัฒนาธุรกิจการขายและการตลาด
    ดำเนินการก่อสร้างและมีการควบคุมคุณภาพ ตลอดจนมีการบริการหลังการขายที่ดี

-   การบริหารกระแสเงินสดที่มีประสิทธิภาพ
    และความสำเร็จจากการเจรจาปรับโครงสร้างหนี้กับเจ้าหนี้

3.5.3 ส่วนแบ่งการตลาด

-   เนื่องจากบริษัทเป็นผู้ประกอบการที่มีชื่อเสียงเป็นที่ยอมรับ และมีสินค้าหลายประเภท
    เพื่อสนองความต้องการของลูกค้าทุกระดับ จึงช่วยให้บริษัทมีส่วนแบ่งการตลาดบ้าง
    แม้จะไม่มากก็ตาม

3.6 การจัดหาผลิตภัณฑ์หรือบริการ

3.6.1 วัตถุดิบและผู้จำหน่าย

-   ด้านการก่อสร้าง บริษัทจะทำการว่าจ้างผู้รับเหมาในระบบงานต่าง ๆ
    ในการดำเนินการก่อสร้าง ให้เป็นไปตามแบบที่บริษัทได้ว่าจ้างบริษัทออกแบบ ซึ่งออกแบบไว้
    โดยจะมีวิศวกรและสถาปนิกของบริษัทคอยตรวจสอบ ดูแล ควบคุมงาน
    ให้เป็นไปตามรูปแบบที่กำหนดไว้เป็นระยะ ๆ ตลอดช่วงการพัฒนาโครงการ
    และในบางโครงการก็จะมีการว่าจ้างบริษัทที่ปรึกษาและบริหารโครงการ
    ให้เข้าร่วมทำการตรวจสอบและควบคุมการก่อสร้างด้วย

-   ส่วนในกรณีของผู้รับเหมาก่อสร้างนั้น จะเข้ารับงานจากบริษัทในส่วนของวัสดุก่อสร้าง
    และหรือค่าแรงก่อสร้าง
    โดยบริษัทจะพิจารณาคัดเลือกผู้รับเหมาที่มีความชำนาญและมีความพร้อมในการดำเนินการก่อสร้าง
    เพื่อให้ได้ผลงานที่มีคุณภาพเป็นไปตามมาตรฐานของการก่อสร้างที่บริษัทได้กำหนดไว้
    และต้องให้แล้วเสร็จตามแผนงานการก่อสร้างที่ได้วางไว้แล้วด้วย

3.6.2 ขั้นตอนและเทคโนโลยีการผลิต

-   เนื่องจากบริษัทได้จ้างผู้รับเหมาทำการก่อสร้างบ้านให้กับบริษัทโดยที่บริษัทเป็นผู้ทำหน้าที่คัดเลือกผู้รับเหมาและออกแบบ
    หรือจ้างออกแบบอีกทอดหนึ่ง
    และควบคุมการก่อสร้างให้เป็นไปตามแบบและตรงตามแผนงานที่บริษัทได้กำหนดไว้
    ซึ่งบริษัทมิได้ต้องมีเครื่องจักรกลใดสำหรับการดำเนินงาน
    ประกอบกับการที่มีบริษัทผู้รับเหมาจำนวนมาก ที่มีประสบการณ์
    ความชำนาญและความพร้อมในเรื่องเครื่องจักร ตลอดจนบุคลากรที่จะรับเหมาก่อสร้าง
    บริษัทจึงไม่มีปัญหาในเรื่องของเครื่องจักรและบุคลากร
    และไม่มีสาระสำคัญของสัญญาการให้ความช่วยเหลือทางด้านเทคนิคจากบริษัทใด
    ทั้งนี้ขั้นตอนการผลิต พอสรุปได้ คือ

3.7 ผลกระทบต่อสิ่งแวดล้อม

ไม่มี

3.8 ประวัติการทำผิดและแนวทางการแก้ไข

ไม่มี

3.9 งานที่ยังไม่ได้ส่งมอบ ณ 31 ธันวาคม 2545

ไม่มี